 Ugu horreyntii waxaa warbixin ka soo jeediyay Cabdi Xuseen Diinle oo ku hadlayay magaca guddoomiyaha degmada Hodan, Cabdi Maxed Warsame Dhabaney, kaasoo sheegay sida ay uga qeyb galeen 295 qofood si mutadawacnimo ah kuwaasoo u badan ururka haweenka degmada Hodan, waxaa masuuliyiintii ka hadashay ka mid ahaa Sahro Cali Qaboobe oo ah guddoomiyaha guddiga haweenka ee Degmada Hodan, intaas kaddib waxaa hadallo ammaan, mahad celin iyo guubaabo isugu jirta ka soo jeediyay guddoomiyaha midowga maxaakiimta islaamiga Sheekh Shariif wuxuuna ugu horreyntii u mahad celiyay guddiga iyo xubnihii fuliyay howshan, dadkii qorraxda u taagnaa qabashada howhsan muhiimka ah, wuxuuna sheegay in nadaafaddu ay tahay iimaanka barkiis, qabashada howshan wax lacag ah kuma bixin, hayadana naguma taakuleyn, wax walbana ma ahan in lacag lagu bixiyo, shaqadeena waa in aan wax qabsannaa, in badan dalka bur-bur ayaa ku socday, haddana waa in loo soo jeestaa sidii lagu dhisi lahaa, dadna waddanka waa burburriyeen dadka waxay isu taageen inay dhisaan ayuu hadalkiisa ku soo gabagabeeyay iyadoo ay hareer joogeen dadweyne aad u fara badan oo u luxayay caleemo. 